กรุงศรีปันผล2กองทุนหุ้นโชว์ผลงานดี
บลจ.กรุงศรี โชว์ผลงานบริหารกองหุ้น จ่ายเงินปันผล 2 กองรวด &#8220;กรุงศรีหุ้นไดนามิคปันผลกรุงศรีหุ้นปันผล&#8221; กว่า 97 ล้านบาท
29 พ.ค. 2555

บลจ.กรุงศรี โชว์ผลงานบริหารกองหุ้น จ่ายเงินปันผล 2 กองรวด “กรุงศรีหุ้นไดนามิคปันผลกรุงศรีหุ้นปันผล” กว่า 97 ล้านบาท
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี กล่าวว่า เมื่อวันที่ 25 พ.ค. กองทุนเปิดกรุงศรีหุ้นไดนามิคปันผล จ่ายเงินปันผลสำหรับผลการดำเนินงานตั้งแต่วันที่ 1 พ.ค. 2554–30 เม.ย. 2555 ในอัตรา 1.33 บาทต่อหน่วย และในวันที่ 28 พ.ค. กองทุนเปิดกรุงศรีหุ้นปันผล จ่ายเงินปันผลสำหรับรอบผลการดำเนินงานตั้งแต่วันที่ 31 ธ.ค. 255431 มี.ค. 2555 ในอัตรา 0.50 บาทต่อหน่วย 
“กองทุนหุ้นทุกกองของ บลจ.กรุงศรี มีการบริหารแบบแอ็กทีฟเชิงวิเคราะห์เจาะลึกในด้านมูลค่าแท้จริงของหลักทรัพย์และการให้น้ำหนักการลงทุนอย่างเหมาะสม แต่ไม่ใช่แอ็กทีฟในเชิงของการซื้อขาย โดยจะมีการปรับพอร์ตตามความเหมาะสมทุกเดือนและทุกไตรมาส” นายฉัตรพี กล่าว
พร้อมกับกล่าวว่า ผลการดำเนินงานของกองทุนรอบ 3 เดือนที่ผ่านมา กองทุนเปิดกรุงศรีหุ้นปันผลมีความโดดเด่นเป็นพิเศษและเป็นกองทุนรวมตราสารทุนที่เหมาะสำหรับนักลงทุน ที่ต้องการได้รับเงินปันผลอย่างสม่ำเสมอและยังมีโอกาสได้รับผลกำไร อันเนื่องมาจากมูลค่าที่เพิ่มขึ้นของหลักทรัพย์ที่ลงทุน 
ทั้งนี้ กองทุนเปิดกรุงศรีหุ้นปันผลมีผลตอบแทนย้อนหลังที่ชนะดัชนีตลาดหลักทรัพย์ โดยผลการดำเนินงานย้อนหลัง 3 เดือนอยู่ที่ 19.53% ขณะที่ดัชนีตลาดหลักทรัพย์อยู่ที่ 13.33% และผลการดำเนินงานย้อนหลัง 1 ปี กองทุนสามารถทำได้ที่ 29.58% ดัชนีตลาดหลักทรัพย์อยู่ที่ 12.34% และผลการดำเนินงานย้อนหลัง 3 ปี ที่กองทุนสามารถทำได้อยู่ที่ 205.09% ดัชนีตลาดหลักทรัพย์อยู่ที่ 149.85%